# Funksjoner

**Oppgave 1**  
Lag en funksjon som konverterer en vinkel i radianer til en vinkel i grader. 360 grader er det samme som 2π, eller 2\*Math.PI, i radianer. Lag funksjonen slik at resultatet alltid blir et tall mellom 0 og 360. Tips: Bruk modulo her også.

**Oppgave 2**

Lag en funksjon som runder av et tall med valgfri antall desimaler. Parametere inn skal være desimaltallet (som skal avrundes) og antall desimaler på avrundingen. Returner det avrundende tallet

Eksempel: Hvis funksjonen tar i mot parameterne:( 2.147876, 2) skal den returnere tallet 2.15

**Oppgave 3**

Lag ferdig følgende funksjonsdefinisjoner som:  
a) konverterer fra tommer til centimeter (1 tomme = 2,54 cm)

*function fraTommerTilCm(tommer:Number):Number*

b) sjekker om et tall er innenfor et intervall

*function innenforInterval(tall:int, fra:int, til:int):Boolean*

**Oppgave 4**Lag et program der du får testet hver av funksjonene i forrige oppgave. Programmet trenger ikke gjøre noe fornuftig.

**5**  
**Nøtt:** Lag en funksjon som trekker ut ni tilfeldige tall fra tallene 1 til 34. Vi skal ikke kunne trekke det samme tallet flere ganger. Funksjonen skal returnere en tabell (Array) med tallene som er trukket ut.

**6**  
Forandre funksjonen i forrige oppgave slik at antall tall som blir trukket ut, er en parameter i funksjonen, og at antall tall vi trekker fra, også er en parameter i funksjonen.

**7**Det er også mulig å lage funksjoner med arrayer som parametere. Starten på funksjonsdefinisjonen kan da for eksempel se ut som følger:

*function finnAntallNegativeTall(talliste:Array):int*

Lag følgende funksjoner som arbeider med en parameter av typen Array. Du skal til hver funksjon også lage et enkelt eksempel som viser bruken av den.  
  
a) Funksjon som finner summen av arrayen  
b) Funksjon som finner gjennomsnittet av arrayen  
c) Funksjon som finner største tallet i arrayen